เรื่องร้องเรียน: เมื่อช่วง10.25 กำลังข้ามถนนที่ทางม้าลายจากหน้าคอนโด Noble reform ซอยอารีย์ (พหลโยธิน7) ไปอีกฝั่ง โดยมีรถยนต์หยุดให้ข้าม ขณะกำลังข้ามอยู่กลางถนน และใช้จังหวะมองรถฝั่งตรงข้าม ได้มีวินมอเตอร์ไซค์ (วินอารีย์ เบอร์ 95 ผู้หญิงผมสีทอง จำป้ายทะเบียนไม่ได้) ขับมุดแซงมาจากด้านขวา ไม่เบรคเลย จนเกือบจะชนผมที่กำลังข้ามถนนบนทางม้าลาย ถ้าผมเดินเร็วกว่านี้คือโดนชน อยากฝากเรื่องไปทางสำนักงานเขตพญาไท ช่วยเข้าไปตักเตือนการขับขี่ของวินด้วยครับ อันตรายมาก
การดำเนินการของเจ้าหน้าที่: ฝ่ายเทศกิจ ได้เรียกวินจักรยานยนต์คันดังกล่าว มาเพื่อรับทราบ พร้อมทั้งได้กำชับในการขับรถให้ระมัดระวัง จุดทางข้ามถนน โดยวินจักรยานยนต์คันดังกล่าวได้ฝากขอโทษผู้ร้องด้วย
ความเห็นของผู้แจ้ง: ขอบคุณมากๆๆครับ เจ้าหน้าที่ทำงานได้รวดเร็วกว่าที่คิดไว้ สุดยอดครับ ขอบคุณที่รับเรื่องและนำไปจัดการปัญหาจริงๆครับ เป็นกำลังใจให้เจ้าหน้าที่ทุกท่านครับ
พื้นที่: แขวงสามเสนใน เขตพญาไท กรุงเทพมหานคร